Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelissa valmistaudutaan mahdolliseen pakolaisvirtaan -
Syyriasta, kun Syyrian puoleisia druusikyliä uhkaavat verilöylyt.
Hamasin virkamiehet eivät odota lähiaikoina sopimusta, -
joka pidentäisi tulitaukoa Israelin kanssa viiteen vuoteen.
Egyptiläinen oikeus tuomitsi -
entisen presidentti Mursin kuolemaan suurista vankilapaoista.
Israelin turvallisuuslaitos valmistautuu mahdolliseen pakolaisvirtaan -
Syyriasta, kun verilöylyt uhkaavat Syyrian puoleisia druusikyliä.
Israelin armeijan esikuntapäällikkö Eisenkot ohjeisti armeijaa -
valppauteen sekä vallitsevan tilan ylläpitämiseen rajalla.
Sotilaslähteestä kerrottiin Israelin valmistautuneen tähän skenaarioon -
heti Syyrian taisteluiden alettua.
Armeija on valmistellut pakolaisia varten alueen rajan tuntumasta.
Lähteen mukaan Israel auttaisi pakolaisia tällä alueella -
ja takaisi heidän turvallisuutensa ilman armeijan tunkeutumista Syyriaan.
Lähde kertoi lisäksi, että Israelilla ei ole aikomusta -
ottaa pakolaisia omalle alueelleen, -
mutta se ei voi olla myöskään huomioimatta -
pakolaisten joukkosurmien tai vahingoittamisen mahdollisuutta.
Israelin turvallisuuslaitos julisti eilen Golanin -
suljetuksi sotilasalueeksi usean tunnin ajaksi.
Tarkoitus oli osaksi estää ryhmiä kokoontumasta rajalle -
sotilasoperaatioita häiritsemään.
Israelin druuseja kerääntyi kukkulanhuipulle -
Golanin Israelin puoleiselle raja-aidalle -
räjähdysten kaikuessa ja savun nous- tessa Khadrin druusikylästä Syyriassa.
Sweidan vuoristoalue, joka tunnetaan myös Druusivuorena, -
on yhä enemmän sekä ISISin että al- Qaidan jäsenen al-Nusran uhan alla.
Molemmat näkevät vuoristoalueen valtaamisen strategisena voittona, -
joka soisi islamisteille otteen Israelin ja Jordanian rajoista.
Edessämme näkyvä Khadr on rauhallinen druusikylä.
Terroristit saapuivat ja pommittavat nyt kylää.
Kylän asukkaat eivät aiheuta harmia kenellekään.
Miksi ihmiset Tunisiasta, Libyasta ja Tšetšeniasta -
väittävät haluavansa vapauttaa kylän? Mistä vapaudesta he oikein puhuvat?
Sotilasstrategia-analyytikkojen mukaan Druusivuoren valtaaminen -
saattaa hyvin johtaa Damaskoksen ja Assadin hallinnon kaatumiseen.
Samalla se on myös uhka Jordanian pohjoisosille, -
mikä voi lopulta vetää Israelinkin mukaan konfliktiin.
Sekä Israelin että Libanonin druusiyhteisöt ovat vedonneet -
Syyrian druusien aseistamiseksi, jotta nämä pystyisivät -
puolustautumaan Nusran rintamalta ja ISISiltä.
Näiden tahojen eteneminen kohti Etelä-Syyrian druusialueita -
on herättänyt huolta kansanmurhan mahdollisuudesta.
Israelin presidentti Rivlin on ilmaissut USA:lle huolensa Syyrian druuseista.
Hän sanoi, että noin puoli miljoonaa druusia on hengenvaarassa.
Eilen kerrottiin Gazaa hallitsevan Hamas-järjestön suostuneen -
Qatarin ehdotukseen viiden vuoden aselevosta Israelin kanssa.
On kuitenkin ilmennyt, että Hamasin virkamiehet Gazassa ja ulkomailla -
eivät odota lähiaikoina sopimusta, joka pidentäisi tulitaukoa 5 vuoteen.
Libanonissa asuvan Osama Hamdanin mukaan jotkin Hamasille -
esitetyistä ajatuksista olivat hyväk- syttäviä mutta eivät vielä valmiita.
Hamasin virkamiehet vahvistivat, -
että Israelin kanssa neuvotellaan parhaillaan välikäsien kautta.
Eräs Hamasin Gazan-parlamentin jäsen sanoi, että 5 vuoden aselepo -
vaatisi kaikkien Gazan palestiinalaispuolueiden hyväksynnän.
Egyptiläisten ja muiden tahojen välittämien raporttien mukaan -
sopimuksen ehtoina olisivat Gazan saarron lieventäminen -
sekä tarvikkeiden pääsy Gazaan vastineeksi aselevosta.
Lähde kertoi, että Hamasilla on vaikeuksia -
pitää Islamilaista jihadia ja muita gazalaissiipiä kurissa.
Hamas ilmoitti Egyptin laajentavan toimiaan -
Rafahin rajanylityspaikalla tänään ja huomenna.
Raja avattiin molempiin suuntiin lauantaina.
Sitä edelsi pitkä ajanjakso, jolloin ihmisten ei sallittu poistua Gazasta.
Rajan sulkeminen on aiheuttanut minulle monia ongelmia.
Menetin kansalaisuuteni ja työni Jordaniassa.
Se on aiheuttanut minulle lisäksi useita henkilökohtaisia ongelmia.
En ole pystynyt maksamaan vuokraani Jordaniaan.
Myöskään rahansiirto Gazasta ulos ei ole onnistunut.
Noin 2 000 palestiinalaista on kulkenut rajan kautta viime päivinä.
Egypti on lisäksi sallinut suuria määriä rakennustarvikkeita -
Gazan alueen kunnostusta varten.
Sitten Egyptiin. Egyptiläinen oikeus antoi entiselle presidentti Mursille -
kuolemantuomion suurista vankila- paoista v. 2011 kansannousussa.
Egyptin vanhimman islamistiryhmän johto sai myös mittavat tuomiot.
Muslimiveljeskunnan johtaja Mohamed Badie -
ja neljä muuta veljeskunnan johtajaa tuomittiin kuolemaan.
Yli 80 muuta sai kuolemantuomion poissaolevina.
Vastaajien läsnä ollessa -
oikeus määrää rangaistuksen vastaajille -
Mohamed Badie Abdel Maguid Thabet, -
Rashad Mohamed Aly Al-bayomi, -
Mohy Hamed Mohamed Al Sayed Ahmed, -
Mohamed Saad Tawfik Mustafa Al Katatny, -
Mohamed Mohamed Eissa Mursi Al Ayat -
ja Essam Al Din Mohamed Hussein Al Erian:
kuolemantuomio hirttämällä.
Perusteena rikokset, joihin he syyllistyivät.
Islamistisesta Mursista tuli Egyptin ensimmäinen -
demokraattisesti valittu presidentti -
pitkäaikaisen johtajan Mubarakin kukistuttua v. 2011.
Armeija puolestaan kaatoi Mursin vuonna 2013. Sitä edelsivät -
valtaisat mielenosoitukset Mursin hallintoa vastaan -
tämän haalittua itselleen lisää valtaa asemansa turvaamiseksi.
Mursin puolustusasianajajat vastustivat päätöstä -
vedoten perustuslakiin. Heidän mukaansa se määrää, -
että presidentit tutkitaan erillisoikeudessa.
Yksi asianajajista korosti, että Mursi on yhä Egyptin presidentti -
ja päätös olisi siten laiton.
Vuoden 2014 perustuslain artikla numero 159 -
sekä v. 2012 perustuslain artikla numero 152 osoittavat, -
että presidenttejä on tutkittava erillisoikeudessa.
Oikeus sanoi tänään, että tuolloin tapahtui vallankumous -
ja Mursista olisi tullut siten siviilihenkilö.
Aiomme vedota siihen, että 3.6.2013 puheesta ei ilmennyt sanallakaan, -
että tri Mursi olisi syrjäytetty, poistettu tai eronnut tehtävästään.
Näin ollen, jos mitään näistä kolmesta ei tapahtunut, -
tri Mursi on edelleen presidentti.
USA ja muut länsihallitukset ovat arvostelleet kuolemantuomioita.
Ne ovat korostaneet olevansa syvästi huolissaan -
"poliittisesti motivoidusta" kuolemantuomiosta -
Egyptin entistä presidenttiä vastaan.
Olemme syvästi huolissamme näistä egyptiläisoikeuden antamista, -
poliittisesti motivoiduista kuolemantuomioista -
presidentti Mursia ja monia muita vastaan.
Olemme ymmärtäneet, -
että hra Mursin asianajaja aikoo valittaa tuomiosta.
USA on toistuvasti ilmaissut huolensa-
lukuisten poliittisten hahmojen pidätyksistä ja tuomioista Egyptissä.
Olemme huolissamme, että oikeudenkäynnit on suoritettu tavalla, -
joka on vastoin universaaleja arvoja -
ja vahingoittaa kaikkien egyptiläisten ansaitsemaa vakautta.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman